Bartók
Kovács Sándor, publicisztika, Magyar Művészet: A Magyar Művészeti Akadémia folyóirata, 2016
Bartók Béla pályájáról. A kötelességtudat – a küldetéstudatos művészekkel szemben – megjelenése Bartók Béla életművében; a romantikus-dilettáns kezdetektől eltávolodva milyen hamar vált vérbeli tudóssá, és ezzel párhuzamosan hogyan gazdagodott, teljesedett ki művészete. Bartalus István hétkötetes Egyetemes Gyűjtemény c. népi dallamokat és szövegeket tartalmazó kötetéről, Vikár Béla fonográf-gyűjteményéről, melyek inspirációs forrásul szolgáltak Bartók számára. Bartók és Kodály közös kiadványáról, a Magyar Népdalok énekhangra zongorakísérettel címűről. Bartók Béla: A magyar népdal c. kötetéről, Ünnepi nyitány c. művéről, amelyben a Himnusz- és a Szózat-dallam is elhangzik.